

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekuli.lv

**Lēmums**

Priekuļu novada Priekuļu pagastā

2021.gada 28.jūnijā Nr.264

 (protokols Nr.8, 31.p.)

 **Par brīvpusdienām izglītojamiem 2021/2022.mācību gadā.**

Priekuļu novada pašvaldības dome izskata jautājumu par brīvpusdienu piešķiršanu 2021./2022 mācību gada pirmajam pusgadam visiem Priekuļu novada administratīvajā teritorijā esošo vispārizglītojošo skolu izglītojamiem.

Izvērtējot domes rīcībā esošo informāciju, konstatēts, ka Izglītības likuma 17.panta trešās daļas 13.punkts nosaka pašvaldības pienākumu nodrošināt ēdināšanu tās padotībā esošajās speciālās izglītības iestādēs, pirmsskolas izglītības grupās bērniem ar speciālām vajadzībām un speciālās izglītības klasēs, savukārt, Izglītības likuma 17.panta trešās daļas 11.punktā noteikts, ka pašvaldība var noteikt tos izglītojamos, kuru ēdināšanas izmaksas tā sedz.

Ministru kabineta 2019.gada 10.decembra noteikumi Nr.614 „Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” nosaka, kārtību, kādā aprēķina, piešķir un izlieto valsts budžetā paredzētos līdzekļus to izglītojamo ēdināšanai , kuri klātienē apgūst pamatizglītības programmas 1., 2., 3. un 4. klasē. Noteikumu 8. punktā noteikts, ja izglītības iestādē ir neizmantoti valsts budžeta līdzekļi, izglītības iestādes direktors ir tiesīgs tos izlietot 5., 6., 7., 8. un 9. klašu izglītojamo ēdināšanai. Neizmantotos valsts budžeta līdzekļus valsts izglītības iestādes un pašvaldības atmaksā Izglītības un zinātnes ministrijai.

Nodrošinot brīvpusdienas 1. – 12. klašu izglītojamajiem, tiks atbalstītas ģimenes ar bērniem, kuri pamatizglītību un vidējo izglītību apgūst Priekuļu novada pašvaldības izglītības iestādēs, nepiešķirot naudu tiešā veidā, bet novirzot to tieši bērna vajadzībām, tādējādi veicinot bērnu veselības uzlabošanos, bērna veselīga uztura paradumus, kā arī veicinot vienlīdzīgas bērnu iespējas uz attīstībai nepieciešamo, neatkarīgi no vecāku mantiskā stāvokļa un dzimuma.

Ņemot vērā iepriekš minēto un pamatojoties uz likuma ”Par pašvaldībām” 12.pantu, Izglītības likuma 17.panta trešās daļas 11. un 13.punktu, Ministru kabineta 2019.gada 10.decembra noteikumu Nr.614 „Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai”, Priekuļu novada domes Finanšu komitejas 2021.gada 21.jūnija atzinumu par lēmumu (protokols Nr.7), atklāti balsojot: PAR –13 (Elīna Stapulone, Aivars Kalnietis, Aivars Tīdemanis, Arnis Melbārdis, Normunds Kažoks, Baiba Karlsberga, Dace Kalniņa, Elīna Krieviņa, Ināra Roce, Jānis Mičulis, Juris Sukaruks, Mārīte Raudziņa, Sarmīte Orehova), PRET –nav, ATTURAS –nav, Priekuļu novada dome **nolemj**:

1. 2021/2022.mācību gada pirmajam pusgadam:
	1. Līdzfinansēt ēdināšanas maksas starpību starp valsts dotāciju un ēdināšanas pakalpojuma maksu 1.- 4. klašu izglītojamiem;
	2. Piešķirt brīvpusdienas visiem Liepas pamatskolas un Priekuļu vidusskolas 5. – 12. klašu izglītojamiem.
2. Finansējumu **EUR 68 193** skolēnu ēdināšanai 2021/2022. mācību gada 4 mēnešiem novirzīt no ieņēmumiem par pašvaldības īpašuma pārdošanas.
3. Atbildīgā par lēmuma izpildi - Finanšu un grāmatvedības nodaļas vadītāja I.Butāne.
4. Kontroli par lēmuma izpildi veikt izpilddirektoram F.Puņeiko.

Domes priekšsēdētāja (paraksts) Elīna Stapulone